Henning Solberg

Henning Solberg (s. 8. tammikuuta 1973 Spydeberg) on norjalainen ralliautoilija. Hän on vuoden 2003 rallin maailmanmestarin Petter Solbergin isoveli. Uransa Henning aloitti pikkuveljensä tavoin rallicrossissa, mutta siirtyi myöhemmin rallin puolelle. Rallissa Henning on viisinkertainen Norjan mestari. Mestaruudet hän voitti vuosina 1999, 2000, 2001, 2002 ja 2003. Vuosina 1998-2003 Solberg ajoi yksittäisiä MM-ralleja ilman suurempaa menestystä. Kansainvälinen läpimurto alkoi vuoden 2004 aikana. 

Ura MM-sarjassa
MM-rallikausi 2004
Solberg kilpaili Bozian Racingin yksityistallissa Peugeot 206:lla ja ajoi pisteille Ruotsin rallissa, jossa sijoittui kuudenneksi

MM-rallikausi 2005
Solberg ajoi Ford Focus WRC:llä seitsemän rallia ja sijoittui parhammillaan neljänneksi Kyproksen rallissa ja viidenneksi Ruotsin rallissa.

MM-rallikausi 2006
Solberg siirtyi Bozian Racingin yksityistalliin Expert-elektroniikkaliikkeen tukemana ja kilpaili Peugeot 307 WRC:llä. Hän ajoi uransa ensimmäisen MM-rallin pohja-ajan Solberg ajoi Argentiinan rallissa ja uransa ensimmäisen palkintopallipaikan MM-tasolla hän ajoi Turkin rallissa. Kauden 2006 lopulla Solberg ilmoitti ajavansa täyden MM-sarjan vuonna 2007 Fordin kakkostiimissä. Solbergin pääsponsorina jatkoi Expert.

MM-ralliura Stobart tallissa 2007-2011 
pienoiskuva|vasen|Henning Solberg
Kausiksi 2007–2008 Solberg valitsi itselleen Ford Focuksen ja auto kulki rallipoluilla nimellä Maailman nopein appelsiini oranssin värinsä vuoksi. Auton ajattamisesta huolehti Stobart talli. Kauden 2007 avanneessa Monte Carlossa Solberg kärsi ongelmista ja jäi pisteittä, mutta Ruotsin rallissa hän ajoi neljänneksi. Kotikisassaan Norjan MM-rallissa hän oli kolmas ja keräsi pisteitä pitkin kautta. Loppupisteissä Solberg oli lopulta kuudes.

Solberg jatkoi Stobartilla myös vuonna 2008. Monte Carlossa Solberg ajoi yhdeksänneksi, mutta Ruotsin rallissa hän taisteli kolmannesta sijasta Mikko Hirvosen ja Gigi Gallin kanssa. Solberg ajoi kuitenkin ulos. Meksikossa Solberg ajoi rengasrikkojen jälkeen viidenneksi. MM-sarjan loppusijoitus oli kahdeksas 22 pisteellä.

Pitkien neuvottelujen jälkeen Solberg varmisti Expertin 1,1 miljoonan euron tuella täyden MM-ohjelman vuodeksi 2009 Stobart-tallin Fordin ratissa, kuten kausina 2007 ja 2008.Iltasanomat - Henning Solberg ajaa täyden MM-sarjan Fordilla Viitattu 12.2.2010 Kauden aikana Solberg ajoi kolmanneksi Argentiinassa ja Puolassa ja sijoittui loppupisteissä kuudenneksi.

Solberg jatkoi uraansa Expertin sponsoroiman Ford Focuksen ohjaimissa myös kaudella 2010.Sportti.com - Henning Solberg lupaa hyvän show´n faneilleen Viitattu 11.2.2010 Kartanlukijaksi vaihtui Ilka Minor. Kaudella 2010 Solberg ajoi yllättäen myös Bulgarian, Saksan, Ranskan ja Espanjan osakilpailut Ford Fiesta S2000 autolla. MM-sarjassa pari sijoittui lopulta kahdeksanneksi.

Kaudella 2011 Solberg jatkoi Stobart-tallin kuskina uudella Ford Fiesta WRC autolla. Hän onnistui ajamaan kolmanneksi kauden päättävässä Walesin rallissa. Solberg saavutti kauden aikana 59 pistettä sijoittuen sarjan yhdeksänneksi.

 Muut kaudet 

Kaudelle 2012 Solberg liittyi Go Fast Energy World Rally Team -talliin, jossa hänen tallikaverinaan ajoi Matthew Wilson. Tallin aikomuksena oli ajattaa kahta Ford Fiesta RS WRC -autoa kaikissa kauden kilpailuissa.
Kaudella 2012 Solberg ajoi kaikkiaan vain kolme rallia kartturinaan Ilka Minor. Kaksi MM-osakilpailua ajokkina oli Go Fast Energy WRT:n Ford Fiesta RS WRC ja Norjan kansallisessa Finnskog-rallissa Mitsubishi Lancer.

Kaudella 2013 Solberg ajoi ruotsalaisen Emil Axelssonin kanssa vain Ruotsin MM-rallissa. Ajokkina oli ilmeisesti Axelssonin taustajoukkoihin kuuluvan ruotsalaisen liikemiehen rahoittama lähes ilman sponsoreita ollut valkoinen Ford Fiesta. Lopputuloksissa Solberg löytyi sijalta 8.

Kaudella 2014 Solberg ja Ilka Minor ajoivat kuuden MM-rallin ohjelman puoliksi vuoden 2012 ja 2013 autoilla. Paras sijoitus oli Portugalin rallin viides sija. Kauden kokonaispisteissä Solberg 26 pisteellään 11. Ainoastaan Englannin MM-ralli päättyi keskeytykseen mutta muissa viidessä rallissa Solberg sijoittui lopputuloksissa yhdeksän joukkoon.

Kaudella 2015 Solberg ajoi Ilka Minorin kanssa kahdessa MM-rallissa Adapta Motorsportin ajattamana. Tuloksina Monte Carlon 11. ja Ruotsin rallin 12. tila.

Kaudella 2016 Solberg ja Ilka Minor ajoivat kuudessa MM-rallissa M-sportilta vuokratulla Ford Fiestalla. Samalla autolla oli kauden avanneessa Monte Carlon rallissa ajanut Bryan Bouffier. Suomen Neste-rallissa Solberg ajoi poikkeuksellisesti WRC2-luokan Ford Fiesta R5:lla sijoittuen luokassa neljänneksi ja yleiskilpailussa sijalle 12.

Kaudella 2017 Solberg ajoi yhdessä takavuosien kartanlukijansa Cato Menkerudin kanssa kolme Norjan mestaruussarjan rallia Mitsubishillä sekä MM-sarjan Ruotsin rallin Skoda Fabia R5:lla.

WRC tulokset
 Vuosi Talli Auto 1 2 3 4 5 6 7 8 9 10 11 12 13 14 15 16 Sijoitus Pisteet 1998 Shell Norge Toyota Celica GT-Four MON SWE12 KEN POR ESP FRA ARG GRC NZL FIN ITA AUS GBR - 0 1999 Henning Solberg Ford Escort WRC MON SWE KEN POR ESP FRA ARG GRC NZL FIN CHN ITA AUS GBRkesk. - 0 2000 Henning Solberg Ford Escort WRC MON SWEkesk. KEN PORkesk. ESP ARG GRC NZL - 0 Toyota Corolla WRC FINkesk. CYP FRA ITA AUS GBR14 2001 Henning Solberg Toyota Corolla WRC MON SWEkesk. PORkesk. ESP ARG CYP GRE KEN FINkesk. NZL ITA FRA AUS - 0 Subaru Impreza WRC GBR13 2002 Henning Solberg Toyota Corolla WRC MON SWE13 FRA ESP CYP ARG GRE KEN FINkesk. GER ITA NZL AUS GBR - 0 2003 Henning Solberg Mitsubishi Lancer Evo VI MON SWEkesk. TUR NZL ARG GRE CYP GER FINkesk. AUS ITA FRA ESP GBR - 0 2004 Bozian Racing Peugeot 206 WRC MON SWE6 MEX NZLkesk. CYPkesk. GRE TURkesk. ARG FIN10 GER JPN GBR11 ITAkesk. FRA ESP AUS 19. 3 2005 BP Ford World Rally Team Ford Focus RS WRC 04 MON SWE5 MEX NZL ITA15 CYP4 TUR11 GREkesk. ARG FIN9 GER GBR10 JPN FRA ESP AUS 14. 9 2006 OMV Peugeot Norway Peugeot 307 WRC MONkesk. SWE8 MEX5 ESP FRA ARG7 ITAkesk. GRE5 GER FIN4 JPN CYP6 TUR3 AUSkesk. NZL12 GBR11 8. 25 2007 Stobart M-Sport Ford Rally Team Ford Focus RS WRC 06 MON14 SWE4 NOR3 MEX9 POR11 ARG5 ITA4 GRE5 FIN5 GER13 NZL9 ESP10 FRA9 JPN3 IRE16 GBR15 6. 34 2008 Stobart VK M-Sport Ford Rally Team Ford Focus RS WRC 07 MON9 SWE13 ARGkesk. JOR4 GRE8 TUR5 FIN5 GER7 FRA15 GBRkesk. 8. 22 Munchi's Ford World Rally Team MEX5 ITA7 NZL9 ESP11 JPNkesk. 2009 Stobart VK M-Sport Ford Rally Team Ford Focus RS WRC 08 IRE4 NOR4 CYP18 POR5 ARG3 ITA8 GRE15 POL3 FIN30 AUS7 ESP9 GBR5  6. 33 2010 Stobart VK M-Sport Ford Rally Team Ford Focus RS WRC 08 SWE6 MEX6 JOR9 TUR17 NZL7 PORkesk. FINkesk. DEU37 JPN7 GBR6 8. 45 Ford Fiesta S2000 BUL10 FRA9 ESP8 2011 M-Sport Stobart Ford World Rally Team Ford Fiesta RS WRC SWEkesk. MEX6 POR9 JOR14 ITAkesk. ARGDNS GRE5 FIN7 DEU7 AUS14 FRA6 ESP8 GBR3 9. 59

 Muuta 
Henning Solbergin vaimo on Maud Tidemand-Solberg ja tämän poika, eli Henningin poikapuoli, on Pontus Tidemand. Myös Henningin oma poika Oscar Solberg on ajanut rallia. Hän kilpaili Englannin avoimessa mestaruussarjassa kaudella 2017.

 Lähteet 

Aiheesta muualla
World Rally Championship - Drivers - Henning Solberg

Luokka:Norjalaiset ralliautoilijat
Luokka:Vuonna 1973 syntyneet
Luokka:Elävät henkilöt